CELEX: 32020D0290
Language: bg
Date: 2020-02-28 00:00:00
Title: Решение за изпълнение (EC) 2020/290 на Комисията от 28 февруари 2020 година за прекратяване на частичния междинен преглед на изравнителното мито, приложимо за вноса на тръби от пластичен чугун с произход от Индия, без да се изменят действащите мерки

2.3.2020   
               
               
                  BG
               
               
                  Официален вестник на Европейския съюз
               
               
                  L 61/6
               
            
         РЕШЕНИЕ ЗА ИЗПЪЛНЕНИЕ (EC) 2020/290 НА КОМИСИЯТА
         от 28 февруари 2020 година
         за прекратяване на частичния междинен преглед на изравнителното мито, приложимо за вноса на тръби от пластичен чугун с произход от Индия, без да се изменят действащите мерки
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (1), и по-специално член 14, параграф 1 от него,
         след като информира държавите членки,
         като има предвид, че:
         1.   ПРОЦЕДУРА
         
         1.1.   Действащи мерки
         
         
                     (1)
                  
                  
                     С Регламент за изпълнение (ЕС) 2016/387 (2) Европейската комисия („Комисията“) наложи окончателно изравнително мито върху вноса на тръби от пластичен чугун (наричан също сферографитен чугун) с произход от Индия („продукта, предмет на прегледа“).
                  
               
                     (2)
                  
                  
                     Продуктът, предмет на прегледа, подлежи също така на окончателно антидъмпингово мито, наложено с Регламент за изпълнение (ЕС) 2016/388 на Комисията (3) за налагане на окончателно антидъмпингово мито върху вноса на тръби от пластичен чугун (наричан също сферографитен чугун) с произход от Индия, изменен с Регламент за изпълнение (ЕС) 2016/1369 (4).
                  
               1.2.   Искане за преглед
         
         
                     (3)
                  
                  
                     На 24 юли 2018 г. в Комисията постъпи искане за частичен междинен преглед на действащото изравнително мито в съответствие с член 19 от Регламент (ЕС) 2016/1037 („основния регламент“), подадено от производителя износител Electrosteel Castings Limited („ECL“).
                  
               
                     (4)
                  
                  
                     В рамките на първоначалното разследване Комисията определи за ECL изравнително мито в размер на 9,0 %.
                  
               1.3.   Започване на частичен междинен преглед
         
         
                     (5)
                  
                  
                     Комисията реши да предприеме частичен междинен преглед в съответствие с член 19 от основния регламент, като ограничи обхвата му до разглеждане на субсидирането, що се отнася до ECL и свързаните с него дружества в Индия. На 4 декември 2018 г. Комисията публикува известие за започване на горния преглед в Официален вестник на Европейския съюз („известие за започване на прегледа“) (5).
                  
               
                     (6)
                  
                  
                     Разследваният период в рамките на прегледа бе от 1 април 2017 г. до 31 март 2018 г.
                  
               1.4.   Заинтересовани страни
         
         
                     (7)
                  
                  
                     В известието за започване на прегледа Комисията прикани заинтересованите страни да изложат становищата си. Освен това Комисията изрично уведоми за прегледа органите на засегнатата държава с покана да вземат участие в него.
                  
               
                     (8)
                  
                  
                     На заинтересованите страни беше предоставена възможността да изразят становищата си в писмен вид и да поискат да бъдат изслушани от Комисията и/или от служителя по изслушванията при търговски процедури.
                  
               
                     (9)
                  
                  
                     Комисията проведе две изслушвания с участието на представители на ECL съответно на 26 април 2019 г. и 8 ноември 2019 г. Наред с това Комисията проведе две съвместни изслушвания съответно по искане на Hydro-Mat (Белгия) и Vodoskok (Хърватия) и на Rekalde (Испания), Aquatubo (Испания), Duna Armatura (Румъния), G.M. Tecnorappresentanze (Италия), Termocentro (Италия) и WAPPTech Environmental Technology (Унгария).
                  
               2.   ОТТЕГЛЯНЕ НА ИСКАНЕТО
         
         
                     (10)
                  
                  
                     С електронно писмо от 27 септември 2019 г. ECL уведоми Комисията за оттеглянето на своето искане за междинен преглед.
                  
               
                     (11)
                  
                  
                     Съгласно член 14, параграф 1 от основния регламент при оттегляне на искането процедурата може да се прекрати, освен ако това прекратяването не би било в интерес на Съюза.
                  
               
                     (12)
                  
                  
                     При разследването не бяха установени съображения, които да сочат, че прекратяването на процедурата не би било в интерес на Съюза.
                  
               3.   ЗАКЛЮЧЕНИЕ
         
         
                     (13)
                  
                  
                     Комисията счита, че процедурата в рамките на частичния междинен преглед следва да се прекрати, без да е необходимо да се установи официално наличието на евентуални значителни промени с дълготраен характер и практика на субсидиране от страна на ECL.
                  
               
                     (14)
                  
                  
                     Комисията стигна до заключението, че частичният междинен преглед, чийто обхват е ограничен до разглеждане на субсидирането, доколкото се отнася до ECL, следва да се прекрати, без да се изменят действащите мерки.
                  
               4.   РАЗГЛАСЯВАНЕ
         
         
                     (15)
                  
                  
                     Всички заинтересовани страни бяха информирани за съществените факти и съображения, довели до изложените по-горе заключения, като им бе даден срок, в който да представят коментари след въпросното разгласяване. Получените коментари не бяха от такова естество, че да се промени заключението.
                  
               
                     (16)
                  
                  
                     Настоящото решение е в съответствие със становището на Комитета, създаден съгласно член 25, параграф 1 от основния регламент,
                  
               ПРИЕ НАСТОЯЩОТО РЕШЕНИЕ:
         
            Член 1
            Прекратява се частичният междинен преглед на изравнителното мито, приложимо за вноса на тръби от пластичен чугун с произход от Индия (наричан също сферографитен чугун), с изключение на тръбите от пластичен чугун без вътрешно и външно покритие („непокрити тръби“), класирани понастоящем в кодове по КН ex 7303 00 10 и ex 7303 00 90 (кодове по ТАРИК 7303001010 и 7303009010), с произход от Индия.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 28 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 55.
         
            (2)  Регламент за изпълнение (ЕС) 2016/387 на Комисията от 17 март 2016 г. за налагане на окончателно изравнително мито върху вноса на тръби от пластичен чугун (наричан също сферографитен чугун) с произход от Индия (ОВ L 73, 18.3.2016 г., стр. 1).
         
            (3)  Регламент за изпълнение (ЕС) 2016/388 на Комисията от 17 март 2016 г. за налагане на окончателно антидъмпингово мито върху вноса на тръби от пластичен чугун (наричан също сферографитен чугун) с произход от Индия (ОВ L 73, 18.3.2016 г., стр. 53).
         
            (4)  Регламент за изпълнение (ЕС) 2016/1369 на Комисията от 11 август 2016 г. за изменение на Регламент за изпълнение (ЕС) 2016/388 за налагане на окончателно антидъмпингово мито върху вноса на тръби от пластичен чугун (наричан също сферографитен чугун) с произход от Индия (ОВ L 217, 12.8.2016 г., стр. 4).
         
            (5)  Известие за започване на частичен междинен преглед на изравнителните мерки, приложими към вноса на тръби от пластичен чугун (наричан също сферографитен чугун) с произход от Индия (ОВ C 437, 4.12.2018 г., стр. 32).